ΓΡΑΠΤΗ ΕΡΩΤΗΣΗ E-3015/02

υποβολή: Dominique Vlasto (PPE-DE) προς την Επιτροπή

(23 Οκτωβρίου 2002)

Θέμα: Διαχείριση των επιδοτήσεων που χορηγεί το ΕΚΤ στη Γαλλία

Η εθνική επιτροπή συντονισμού της δράσηςπέρ των προσώπων με ειδικές ανάγκες, κοινωνική και επαγγελματική προώθηση (CCAH-PSP), είναι διαπιστευμένη στη Γαλλία ως συντονιστικός οργανισμός σε ό,τι φορά τα επιχειρησιακά προγράμματα 1991-1993 και 1995-1999, που συγχρηματοδοτούνται από το Ευρωπαϊκό Κοινωνικό Ταμείο (ΕΚΤ) και έχει ως στόχο την επαγγελματική ενσωμάτωση των νεαρών ατόμων με ειδικές ανάγκες στο σύνηθες εργασιακό περιβάλλον.

Όμως, κατά το έτος 1999, η CCAH-PSP χρειάσθηκε να αντιμετωπίσει προβλήματα επιστροφής του ποσού της επιδότησης που διέθεσε το ΕΚΤ, και κυρίως προβλήματα μείωσης του εν λόγω ποσού κατόπιν πρωτοβουλίας της Γενικής Διεύθυνσης Κοινωνικής Δράσης (DGAS) του Υπουργείου Απασχόλησης και Αλληλεγγύης. Πράγματι, φαίνεται ότι τα ποσά που κατεβλήθησαν στη CCAH-PSP το 1999 ήσαν σημαντικά κατώτερα από αυτά που καθορίσθηκαν και προήρχοντο από το ΕΚΤ.

1. Οι πιστώσεις που χορηγεί το ΕΚΤ πρέπει να καταβάλλονται εξ ολοκλήρου στους διαπιστευμένους οργανισμούς,πεύθυνους για τηνλοποίηση των προγραμμάτων· Στην περίπτωση της Γαλλίας, ποιος είναι ο ρόλος της DGAS; Μπορεί να μειώσει το ποσό μιας επιχορήγησης που διατίθεται σε ένα συντονιστικό οργανισμός από το ΕΚΤ·

2. Μπορεί η Επιτροπή να αναφέρει το ποσό το οποίο παρελήφθη το 1999 από τη γαλλική αποστολή του ΕΚΤ για το στόχο 3, μέτρο 17, της περιόδου προγραμματισμού 1994-1999 του ΕΚΤ στη Γαλλία· Μπορεί να αναφέρει, σε σχέση με αυτό το ποσό, ποιο τμήμα πράγματι καταβλήθηκε το 1999 στην CCAH-PSP;

Απάντηση της κυρίας Διαμαντοπούλου εξ ονόματος της Επιτροπής

(27 Νοεμβρίου 2002)

1. Όσον αφορά τα Κοινοτικά Διαρθρωτικά Ταμεία, πρέπει πρώτα να παρατηρήσουμε ότι η Επιτροπή περιορίζει την παρέμβασή της στον ορισμό, σε συνεργασία με το ενδιαφερόμενο κράτος μέλος, των αξόνων προτεραιότητας και των πιο κατάλληλων μέτρων και ενεργειών για την επίτευξη των καθορισμένων στόχων.

Η εφαρμογή των προβλεπόμενων ενεργειών και μέτρων ανήκει μετέπειτα αποκλειστικά στην αρμοδιότητα του κράτους μέλους και των αρμοδίων εθνικών και/ή περιφερειακών αρχών. Λόγω αυτής της κατανομής των αρμοδιοτήτων η Επιτροπή δεν γνωρίζει σε γενικές γραμμές τις αποφάσεις που λαμβάνονται εντός των κρατών μελών σχετικά με την ανάθεση των σχεδίων ή των ομάδων σχεδίων που ανήκουν σε χαμηλότερο επίπεδο από αυτό των ενεργειών ή μέτρων που ορίζονται στα επιχειρησιακά προγράμματα. Συνεπώς, η Επιτροπή δεν έχει πληροφορίες σχετικά με την ενδεχόμενη μείωση που αποφασίστηκε από τη Γενική Διεύθυνση Κοινωνικής Δράσης (DGAS) τουπουργείου Απασχόλησης και Αλληλεγγύης, της επιδότησης του Ευρωπαϊκού Κοινωνικού Ταμείου (ΕΚΤ) για τις ενέργειες που συντονίζονται από την εθνική επιτροπή συντονισμού της δράσης για τα άτομα με ειδικές ανάγκες, κοινωνική και επαγγελματική προώθηση (CCAH-PSP).

Στο πλαίσιο αυτό, η Επιτροπή μπορεί μόνον να επιβεβαιώσει ότι ο κανονισμός (ΕΟΚ) 2082/93 του Συμβουλίου της 20 Ιουλίου 1993(1) που ίσχυε για την εν λόγω περίοδο ορίζει στο άρθρο του 21 ότι: οι πληρωμές πρέπει να γίνονται στους τελικούς δικαιούχους χωρίς καμία έκπτωση ή κράτηση που ενδέχεται να μειώσει το ύψος της ενίσχυσης που δικαιούνται.

2. Εφόσον το πρόγραμμα 1994-1999 σχετικά με το στόχο 3 δεν έχει λήξει ακόμη, η Επιτροπή δεν είναι πλέον σε θέση ναποδείξει το ποσό που έχει καταβάλει για το έτος 1999 για το μέτρο 17 του εν λόγω προγράμματος.

Η Επιτροπή, ωστόσο, μπορεί να επιβεβαιώσει ότι όσον αφορά το πρόγραμμα 1994/1999 και πιο συγκεκριμένα το τμήμα του για το έτος 1999, στο τελευταίο σχέδιο του δημοσιονομικού του δελτίου του εν λόγω προγράμματος, όπως τροποποιήθηκε με απόφαση της Επιτροπής στις 30 Δεκεμβρίου 1999, αναφέρεται μια συμμετοχή του ΕΚΤ με 58,106 εκατομμύρια ευρώ για τον τίτλο του μέτρου 17 Αποκατάσταση και εξειδίκευση ομάδων που αντιμετωπίζουν μεγάλες δυσκολίες, για το σύνολο του μέτρου (εθνική και περιφερειακή δέσμη).

Το μέτρο αυτό αφορά πράγματι τα άτομα με ειδικές ανάγκες αλλά επίσης, πιο γενικά, τους μετανάστες ή αλλοδαπούς που αναζητούν εργασία, τους πρόσφυγες, τα άτομα που έχουν προβλήματα με τη δικαιοσύνη ή τους φυλακισμένους και τις ομάδες που αντιμετωπίζουν προβλήματα αναλφαβητισμού. Στο δημοσιονομικό δελτίο δεν φαίνεται η κατανομή ανά ομάδα στόχος, από την άποψη της διαχείρισης του προγράμματος, του φακέλου του ΕΚΤ για το μέτρο 17. Για το λόγο αυτό, η Επιτροπή δεν έχει μέχρι σήμερα, πληροφορίες σχετικά με το ποσό που χορηγήθηκε από το γαλλικόπουργείο Απασχόλησης και Αλληλεγγύης στην CCAH-PSP στο πλαίσιο αυτού του μέτρου. Η Επιτροπή θα έλθει στο μεταξύ σε επαφή με το κράτος μέλος και δεν θα παραλείψει να διαβιβάσει στο αξιότιμο μέλος του Κοινοβουλίου συμπληρωματικές πληροφορίες μόλις τις λάβει.

(1) Κανονισμός (ΕΟΚ) αριθ. 2082/93 του Συμβουλίου της 20ής Ιουλίου 1993 για την τροποποίηση του κανονισμού (ΕΟΚ) αριθ. 4253/88 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκή Τράπεζας Επενδύσεων και των λοιπώνφισταμένων χρηματοδοτικών οργάνων, ΕΕ L 193 της 31.7.1993.